बशीर बद्र की शायरी का एक पहलू ये भी है कि उनके लिखे तमाम शेर उनकी जानी मानी ग़ज़लों से भी ज्यादा प्रसिद्धि पा चुके हैं । कई बार तो बाद में पता चलता है कि जो शेर हर गली कूचे पर दिखाई सुनाई दे जाता है वो बद्र साहब का ही लिखा है। इन तमाम शेरों को यहाँ समेट पाना तो एक पोस्ट में मुश्किल होगा पर इससे पहले इस कड़ी के दूसरे भाग के साथ मैं आपके पास पहुँचूँ उनके पसंदीदा अशआरों को इस ब्लॉग के फेसबुक पेज पर बाँटता रहूँगा।